Աֆրիկայի չափանիշներով համեմատաբար փոքր պետությունը (163,610 քառ.կմ) շատ գեղեցիկ էր, տպավորություն թողեց ինձ վրա: Արդեն գիտեի, որ ամեն մի անծանոթի հետ չպետք է զրուցեմ, ամեն տեղ քիթս չխոթեմ: Ամուր բռնել էի պայուսակս և քայլում էի Բուրգուիբա պողոտայով, որտեղ և գտնվում էր այն հյուրանոցը, որտեղ գիշերելու էի: Երեքաստղանի, միջին կարգի հյուրանոց էր, լավ զարդարված, բայց հին և ծանր ոճի. անունը «Թամարիս» էր, իսկ դիմացը մի քանի հեծանիվներ էին: